section_heading: Povijest
paragraph_text: Nakon Drugog svjetskog rata u Velikoj Mlaki 1947. godine osnovan je Fiskulturni aktiv "Omladinac". U ekipi su nastupali redom Velikomlačani. Vrlo brzo nakon osnivanja klub je promijenio ime u Sportsko društvo "Traktoristi", prema prvom traktoru u kraju, na kojega su Velikomlačani bili ponosni. Momčad Traktorista se vrlo uspješno natjecala u ligaškom i kup natjecanju, tako da su 1957. godine čak bili osvajači Kupa Mladosti u svom savezu. Nakon toga slijedi još jedna promjena imena, 1960. godine klub nosi novo ime NK Napredak, prema nazivu lokalne poljoprivredne zadruge. NK Napredak je kroz svoju povijest postizao odlične rezultate, te je stalno bio u vrhu turopoljskog nogometa. Vrhunac 1980-ih bio je ulazak u 1. ligu Zagrebačkog nogometnog saveza, tadašnji 4. rang natjecanja u Jugoslaviji.